
Орган Лемковского Союза. 


ВОріаќа ростіотгабцівбхопасгӯстаћет 


Крынина, четверг дня 27. лютого (14.) 1936. 


Выходит в каждый четверг. 


и 
Рок: 11. 
———””————=—=—. 
Пренумерата в. краю: 

30 грошей місячно, 
80 —„ квартально 
1°50 „ полрочно, 
_3 зл, рочно. 


В Амерыці: 1 дол. рочно. 


В Чехословакии: 
2 кор. міеячно,10 кор.полрочно, 
20 кор. рочно. \ 


Ціны оголошень: 
Ціла сторона 120 зл., 1/ сто- 
роны 60 зл., 1/4 стороны 36 зл,, 
18 стор. 20 зл., 1/16 стор. 10 зл.; 
огслошеня малы за 1 мм. 20 гр., 
в тексті*80 гр., перед текстом 
40 гр. При мсячном и долшом 
оголошеню значна: знижка, 


Конто чекове Нр. 404.155. — 


Редакция и администрация в Крыниці. — Адрес „Лемко” Крыница. 


ІІ 


Всіх читателей, котры не вплатили ище пренумераты, просиме выровнати якнайскорше рахункы. 
———————————————~--=.=— =.=--- === - ———ы3——3ыЫы—ы——ы=——н"..ы. 


Ище єст на складі 


Ціна одного календара выносит 


50 гр. 


Календар „Лемка” 
——ы——="=—. 


При замовленях 10 календарей оплату 


на 1936-ый рок. 


почтову платит редакция. 


Ни село ОТЧУЛО ОбНижиу ЦИН. 


В послідных часах росошла ся радостна 
вість, же ціны промышленных товаров мусят 
быти обнижены. Населене сел радовало 
ся, же Правительство хоче ульжити осо- 
бенно господарам, бо за свои продукты 
зможут набыти тото, што до тепер было 
для сельского газды за дороге, 

Тымчасом ціны совсем не упали и при- 
писы яредвиджены Правительством в справі 
цін промышленных товаров от 1. січня т. р. 
не вошли в житЕ. Возме нпр. желізо, котре 
мало подешевіти о 1000, але Если хоче ся 
купити, то треба платити давну ціну. Купу- 


ючий домагат ся, же желізо подешевіло, 
а купец звідує ся, где таке чул. — „Ано, чи- 
тал я в газеті”. — „То най вам продаст 


газета” отвічат купец и ціны не обнижат. 
Тото само Ест при купні смаров, а ціна 
одеджи не лем не понижила ся, але ище 
поднесла ся. 

ОбниженЕ ціны соли о 4. гроши не ты- 
чит ся хлопа, бо хлоп т. зв. соли вареной 
не куповал и днеска помимо обниженя ціны 
на 32 гр. куповати ЄЙ не може, бо в отно- 
шеню до цін продуктов рольных єст она за 
дорога, 

Дальше треба бы также упомянути о зне- 
сеню торгового, рогаткого, ратичного ит. д. 
Здавало ся, же оплаты злучены с вќздом 
до міста сут знесесены. Тымчасом Єст иначе. 
Зносит ся одны, а накладат ся другы высши. 
Во многых містах позношено оплаты тор- 
говы, котры ся платило в дні торговы. 
Оплата тота выносила праві по всіх містах 
от 15—20 грошей от фуры. Тепер знесено 
тоты оплаты и жадне місто не бере „тор- 
гового” бо тото Ест декретом П. Презы- 
цента знесене, але за то бере ся так зване 
„постойове”, котре поберат ся не лем в тор- 
гы, але каждого дня. „Постойове” платит ся 


во многык „містах не. лем от фур, але 
также от гусей, кур, качок, свиней и. живи- 
ны рогатой. 

С того видно, же ся не дуже змінило, 
и хлопы ходят маркотны и шемрют, же 
Правительство собі, а спекулянты собі. 
Ци ж не можна найти способов, штобы так 
спекулянтов, як и заряды тых міст, котры 
обходят законы и зарядженя Правительства, 
примусити до перестеріганя выданых при- 
писов и законов? 


Заказ продажи и но- 
шеня білого оружия. 


Предсказане заряджен министров: внут- 
ренных діл, войны, а также промысла и тор- 
говлі о білом оружию и о ограниченях тор- 
говлі оружиєм оголошено уж урядово. 

Заказу= оно носити без позволеня властей: 
1) біле оружиє всякого рода, скрыте в пред- 
метах не маючих выгляду оружия (в кыях, 
парасолях и т. д.) 2) палкы гнучкы (гумевы, 
пружинны, скоряны и т. д.) заосмотрены 
в оконченЕ с тяжкого и твердого матери- 
яла, або м!стячих в собі вклады с такого 
материяла (кастеты) 3) металевы боксеры 
всякого рода и кольчасты пальцевы обручи, 
заосмотрены в гузы, реберка и т. д. 
4) шаблі, шпады, багнеты, лянцы и пикы 
5) всякого рода штылеты и ножи о долготі 
остря понад 10 цм, твердо осаджены на че- 
ренку и остро окончены 6) ножи складаны 
о долготі остря понад 10 цм, заосмотрены 
в приряд, удержуючий их по открытю твер- 
до на черенку и остро окончены. 

Постановленя о ножах не обнимают: 
1) корделясы (ножи ловецкы) перезначены 


до цілей ловецкых для людей посідаючих 
ловецкы карты, 2) такы роды ножей, шты- 
летов и т. п. котрых ся уживат до цілей 
фаховых в часі выполняня фаховой роботы. 

Понадто зарядҗженє  заказує продавати 


слдуючи ролы оружия: 1) всякы роды ору- 


жия, скрыты в предметах не маючих выгля- 
ду оружия, .2) всякого рода пистолеты с фу- 
тералами служачима, яко кольбы, або 
с дедатковом кольбом, 3) біле оружие, 


‘высше вычислене под 2 и `3. 


Зарядженє входит в житє 12. марта 1936 р, 

-69) - 
Убийцы коропя Апександра 

засуднены на тяжны роботы. 

Во Франции отбыл . ся” процес против 
хорватскым терорыстам, оскарженым о со- 
участе в убийств! ‚югославского короля, 
Александра, котре мало. міс̧це в  минувщом” 
року, коли король Александер приіхал .до 
франции. 

Як знаме убито, втотчас короля Алекс̧ан- 
дра и француского минис̧тра заграничных 
діл, Барту. Головного преступника-убийцу, 
котрый стрідял до короля, убито на .місци, 
трох дальших терорыстов участничих в на» 
пад! поймано и тых тепер суд засудил на 
безтерминны тяжкы роботы. Остало ище 
трох, котрых участь была на суді доказана, 
але котры укрывают ся до тепер. Тых трох. 
суд засудил заочно, што ведля француского 
права ровнат ся карі смерти. 


и о О ТИ 
Сніжны бурі в .ріжных краях 
Европы, 


Шаліючи в минувшом тыждні 
краях бурі и задуявкы потягнули 
десяткы жертв. 

В Болгарии згынуло до тепер 84 людей, 
але тото число не обнимат всіх. жертв, 


в ріжных 
за собом 


> 


. 


Стр. 2. 

В Трации жертвом сніжной бурі пало 38 
людей. 

На морях Азовском и Чорном шаліла буря 
и задуявка. Численны кораблі совітскы 
нашли ся в поважной опасности; на помоч 


выслано ледоколы. 


‚.. В Турции в часі курявы замерзло 48. лю- 


дей, утопило ся 22, а:8-ро згынуло с инших 
причин. Желізнодорожна комуникация мед- 


`` же Стамбулом и Шмиром была перервана. 


г отопрут их абисынцы, идут 


В Полночной Греции в часі сніжной ‘бур! 
ЕЗ9 0635 


згынуло кильканадцетеро люда. 
На Атлянтыку у берегов Португалии в часі 
ан РааТРР сатар тра 


шаліючой бурі затонула ціла фльотыля ры- 
бацка, занята ловльом сардынок. 27. рыба- 
ков утопило ся. 


Што буде дальше 
с войном в Афрыці? 


гея тан поволи? Близный конец, 
ци далекый ? 


Война в Афрыці починат уж нудити. Ро- 
зуміє ся, же ани италиянам в. Абисыни, ани 
самым абисынцам не $ст нудно. Але людям, 
росшмареным по ріжных закутинах цілого 
світа направду нудит ся, заглядаючи каж- 
дого дня’до газеты и нё находячи там нич 
нового :и важного. е 
‚ На початку войны выдавало ся читателям 
газет, же начинат ся не бодайяке воєнне 
видовиско. Знаменито’ заосмотрены итали- 
яны будут зражати ся со страшныма вои- 
‘нами короля королей, а мы будеме каждого 
дня читати о величезных боях и ставяти ся, 
‘кто Кого побідит. 

Тымчасом уж 4 місяцы от часу 
войны, а до тепер ниякых великых боєв 

не было. На початку италияны заняли пра- 
(ві без боев. пограничный пас Абисынии на 
полночи, пак посунулӣ ся под Макалё и на 
том конец. Идут — правда — малы бои, 
Ту займут италияияны якуси місцевость, там 
бои передных 
`сторожей, налеты италиянскых самолетов 
‘с бомбами, ночны напады абисынцов, але 

боя великого, в котром приняли бы участь 
головны-силы обох армии, не было. 

До такого боя не хотят допустити абисын- 
‘цы, котры мают ‘ся где цофати и мают до- 
сыть часу. Они втягают поволи италиянску 
армию в глубину краю, штобы их такым 
способом ослабити. Таке заглублен= ся 
в глубину краю змушат италиянов до рості- 
ганя своих сил, до обсаджаня своих задов, 
до робленя дорог через гористый край 
абисынскый и утруднят довоз лровиянтов 
‘и воєнного материяла. Тымчасом абисынцы 
спроваджают оружиє, штобы вооружити 
"ціле населен= и аж коли обчислят они, же 


начатя 


“ мают виды на побіду, приймут рішительный 


„бой. До того однак дойде не скоро. Здає 
ся, же аж на час послідный отложено там 
сильны бои, А заносит ся, же война тота 
продолжит ся. Ест то война на продержане. 
Дуже в такой войні зависит от вытрева- 
лости и от грошей. Ци италияны здобудут 
ся на таку вытревалость и величезны гро- 
шевы выдаткы — не відомо и прото неві- 
домо также, кто побідит в той войні. 


Против варварскым методам. 
при убою звірят, 


Знаме всі, же жиды ідят лем т. зв, . „ко- 
шерне” мясо, Ведля них кошерне мясо 


ЛЕМКО 


має ся втотчас, коли звіря ріже ся под гор- 
лом без попередного оглушеня звіряти. По- 
нацто кошерне мясо може быти лем с пе- 
редной части, а зады уважаны сут жидами 
за „трефны”. Таке убиване звірят на способ 
жидовскый называт ся убоём рытуальным. 

Велике порушен$ серед жидов выкликало 


предложен: в Сейм! посла Янины Присто- 
ровой, котра домагат ся знесеня рытуаль- · 
ного убоя в Польщі, яко такого, котрый 


задає великы мукы звірятам и через кот: 
рый часто нежиды поносят втрату. Треба 
зазначити, же тепер всі звірята (кромі сви- 
ней) убиват ся способом рытуальным и то 
без взгляда на тото, ци мясо ст перезна- 
чене для населеня християнского, ци жидов. 
Посел Янина Присторова жадат, штобы в бу- 
дучности всі звірята убивано так, штобы их 
передом сильным ударом в чело оглушено, 
а пак аж різано, 

Через таке оглушенє звіря не терпит так 
долго, бо боль чує лем до часу оглушеня. 
Проєктодательница доказує дальше, же че- 
рез знесенє рытуального убоя ціна живины 
поднесе ся, бо каждый різник буде сам мог 
куповати и різати звірята (до тепер все му- 
сіл быти в сполці жид, котрый брал кошер- 
не мясо) и обнижат ся убойняны оплаты, 
котры поберали при убоях рытуальных або 
рытуальный різник, або рытуальны громады. 


Внесенё тото выкликало серед жидов 
страшный крик, же нарушат ся им религию. 
На тот крик поднесеный жидами и рабина- 
ми, котры зарядили молитвы на цілом світі 
о задержанЕ рытуального убоя, посел Янина 
Прыстор заявила, же не ходит ту о рели- 
гию, бо оглушаны мают быти также и свині: 
Дальше заявила она, же не право ест ужите 
против религии, але. сут усилия ужити рели- 
гию против права, бо ціле нежидовске на- 
селенє розуміє тоту справу добре и заявило 
ся за знесенём варварскых и мучачих спо- 
собов при убою зсірят. 


атн," 54 АШАРИ 


Ошусты вербуют пюдей на виізд 
до Афрыкы, 


На окраинах всходных грасує шайка аген- 
тов, котры розвивают нелегальну акцию 
вербункову на мнимый выізд до Альгера, 
Туниса и Марокка в Афрыці. 

Ошусты, штобы внушити ку собі довірє, 
оповідают с̧елянам, же вправді емиграцийны 
власти с близше незнаных причин не выда- 
ют позволень на выізд кандыдатам религии 
православной, але незадолго, ведля „певных 
вістей”, якы они мают, власти позволят вы- 
ізджати до Афрыкы. 


От легковірных „кандыдатов” поберают 
ошусты досить высокы оплаты тытулом 
„вписового” и вылуджуют гроши на мнимы 
кошты, звязаны с уладженем формальностей 
при выробленю документов подорожи, 


Понеже ціла тота акция Ест обчислена на 
вызыск и розсіван= неправдивых информа- 
ций, прото Емыграцийный Сындыкат пере- 
стерігат всіх заинтересованых выіздом 
перед ошустами. 

В ділих выізда на емиграцию и одержаня 
безплатных информаций и порад належит 
звертати ся выключно до Централі Сынды- 
ката Емиграцийного в Варшаві ул. Круля 


Альберта 1-го Нр. 7., або до Отділов Емигр. 


Сындыката на провинции. 


—4 


Ч. 8. (92). 


Ян жие бывший срганизатор 
красной армии, Лев Троцный. 


В Норвегии недалеко Осло, на одном домі 
&ст прибита табличка с написом: „Людовик 
Гансон, купец”. ‘Кто однак обсервує трыб 
житя властителя того дома, скоро нереко- 


нат ся, же властитель не занимат ся ку- 
пецтвом, 


Тым „Людовиком Гансоном” ст никто 


другый, лем Лев Троцкый, найблизший то- 
вариш Ленина, перший комисар загранич- 
ных діл совітской Росии, а погодивше коми- 
сар войны и организатор красной армии, 

Засудженый в р. 1928. Сталином „за опо- 
зыцию и контрреволюционизм” на ссылку, 
утек по рокови с Сыбири и глядал азыля 
в державах европейскых. Обсіл на‘короткый 
час на малом остров! под Цареградом, аж 
наконец приняла єго Норвегия. 

В купленом за 250.000 зл. домі осіл. Лев 
Троцкый, а норвескы власти вписали го, 
яко Людовика Гансона. Троцкый держит 
у себе 4-ох детектывов, котры стережут єго, 
бо чорт не спит, а Троцкому не бракує 
врагов так серед комунистов, як и еми- 
грантов. 

С чого жиє Лев Троцкый? Тыт, напевно 
не с того, што достал по отцу Давиді Брон- 
штайні, маломісточковом аптыкарі на ·Укра- 
ині. Также Правительство совітске ‘не пла- 
тит му пенсии. Его врагы голосят докуч- 
ливо, же ест он на удержаню голендерского 
магната нафтового, Детердинга, котрый не 
терпит владтелей Кремля, але тото неправда. 

Троцкый доробил ся на писательстві — 
именно в час! выселенчества. До недавна 
великы амерыканскы газеты платили єму 
по 8009 дол. за 1 артыкул, а книжкы єго, 
от котрых брал гонорал в высоті половины 
ціны екземплара — росходили ся в накладах 
полмилионных. 

Троцкый не выіде уж с Норвегии. Не че- 
рез якыйси семтымент до того народа або 
краю, але прото, же єго житя уж не много, 
бо он має сухоты легкых и почок. 

Можна зрозуміти, якы чувства нуртуют 
в нем, — 56-лтном челов, коли заклинат 
лікарей, штобы своим знанєм продолжили 
$го житЕ. Не о дуже — лем тилько, штобы 
старчило му часу окончити свою послідну 


книжку: „мой тестамент”, на котру ждут уж 
амерыканскы издателі. 


ТАКЫЙ СВІТ. 


Нарікаме неборакы на мизерны часы: 
А тыт часы все однакы, лем люды сут 


фрасы. 

Скупы, хытры, самолюбы, без чести, 
без віры, 

На друг-друга щирят зубы, як бы дикы 
звіры. 


Честь и правда, любов, згода — днес 
пусты слова, 


Така вышла в світі мода, нахальна — 
чортова... . Р 

Каждый лем в пінязі вірит, в богатстві 
потуга, 

Ведля грошей світ тя мірит, а не по 
заслугах. - 


С помеж велькой масы 
найти чловека. 

Што то буде, як то буде, 
завтра чекат?... 


людей труд 


што нас 


Асафат Потыкач. 

Ріжны цыганства и дурачества пишут 
Львовскы редакторы украинского „Нашого 
Лемка” а нич им так тяжко не приходит, як 
вытолковати рускому лемкови, чом он мал 
бы отречи ся свого прадідного руского име- 
ни, своєй славной истории и переоначити ся 
в украинца. 

Бо можна писати всякы цыганства о славі 

‘и силі украинского сеператызма, о японцах 
и англичанах, котры интересуют ся украин- 
скым „питанням”, о абисинцах, котры барз 
люблят наших украинцов — во всьо тото 
може наш лемко аж и повірити, бо тото 
всьо не видит, не переживат, одным сло- 
вом, не може так легко сконтрольовати 
и розумом оцінити. Но сли скажете днеска 
зрілому лемкови, котрый має здоровый 
хлопскый розум, што от днешного дня он 
має переоначити ся в украинца, змінити 
свою руску народность на украинску, мало 
того, сли скажеме єму, што он от давна 
‚украинец, што діды-прадіды єго были 
и чувствовали себе украинцами, то он выба- 
лушит (вытрещит) на вас очи и начне над 
тым роздумовати, 

Недавно писали мы о том, як то якыйси 
украинскый „ученый” из Нашого Лемка” по- 
яснял, длячого украинцы мусіли отречи ся 
руского имени. Гварил, што длятого, бо 
тото имя, язык и историю присвоили собі 
(украли) беззаконно москалі и длятого мы 
мусиме свою назву змінити. (Штоси так, 
як змінят ся замок от мешканя, як затра- 
тит ся ключ, або єго ктоси украде, — штобы 
пак не мог злодій тым ключом достати ся 
до мешканя. 

В третом числі „Нашого Лемка” с 1. лю- 
того 1936. находиме допись о. Николая Ми- 
лянича, пароха из Мочар под заглавєм 
»Правдива история про село Щавник на 
Лемківщині”, в котрой медже другым пише 
он таке: „Давнійше за княжих, польских 
и австрийских часів звався (народ живучий 
в Щавнику и взагалі на Лемковщині) Русю, 
Червоною Русью, а тепер по сьвітовій війні 
міняє назву на українців, з ріжних оглядів 
більше для нього підходячу. Кожний за- 
хідний нарід з бігом часу и поступу міняв 
свою назву: лятини на римлян-уталійців, готи 
на герман и дайтше, ляхи на поляки і т. п. 
Чомуж тільки русини малиб стояти на місци”? 


Вот вам рускы лемкы яке выходит! 


Значит ся, то належит до поступу и для- 
того они тепер перезвали ся украинцами, 
за 50. літ може перезвут ся волыняками, 
а за дальших 50. літ мазепинцами,. бо як 
поступ, то поступ. 

Але писанина тота не лем смішна, але 
и ложна, цыганска. 

Передовсем отец парох исторык, наводячи 
приміры из перед двох тысячей літ забыват, 
што и о нас всіх славянах можна сказати 
тосамо, бо и тоты племена, котры в пе- 
редисторычных часах жили на наших землях 
звали ся „сарматами” а ище перше „Сцы- 
тами”, але от часу, як пришли до той сте- 
пени зрілости, што яко славяне, одны сут 
руснакы, другы полякы, чехы, сербы ит. д., 
то яка єст причина, штобы мы дальше мі- 
няли свои национальны назвы ? 

Забыват также парох-исторык, што тота 
зміна назвы лятинов на римлян, а пак на 
италійцов наступила не так собі для самого 
„поступу” для моды, для зміны фасона, але 
наступила по страшных исторычных потря- 


\ 


сенях, якы пережили всі народы, входячи 
в склад світовой римской державы наслід- 
ком нашествия племен германскых, а пого- 
дивше дикых племен гунов, котры раз на 
все знищили світову римску державу, а на 
цілы столітя знищили римску культуру, 
и одным словом до горы ногами перевер- 
нули цілу Европу. В тых страшных часах 
гынули безповоротно не лем цілы державы, 
але цілы племена и народы пропадали 6>з- 
слідно. Прото и не дивно, што по лятинах 
пришли нсвы племена, новый народ, кот- 
рый принял назву итальску, но не можна 
нияк сказати, што был то тотсам народ, бо 
лем край-земля остала тота сама, а змінил 
ся народ, слідовательно змінила ся и єго 
назва. 

А уж барз планно трафил отец-исторык 
на готов и герман, бо то таксамо як бы 
хтоси сказал: чехы змінили назву на славян: 
бо именно готы, то лем одно из герман- 
скых племен, так як чехы, то лем оден 
из славянскых народов, а назва герман так- 
же означала все цілу групу народов евро- 
пейскых, до котрых належат днешны: німцы, 
шведы, фрызы, норвежцы и англьо-сасы. 
И єсли німцы звали себе также и германа- 
ми, то лем таксамо як сербы, чехы, полякы 
и другы признают ся до того, што сут 
славянами. 

Помішали вы отче-исторык и понятя 
и назвы цілых груп племенных и народов 
и не застановили вы ся над тым, же с на- 
учной стороны выйде с того лем сміх. 


Врешті пише парох-исторык, што ляхы 
змінили назву на поляков. 

Уж не лем человік интелигентный, але 
послідный неук знає, што полякы сами ни- 
коли не звали себе ляхами. Перший літо- 
писец наш Нестор называт ляхами славян- 
скы племена над Вислом и Одром, но поза 
тым назвы той не встрічат ся ни у исто- 
рыков западных ни восточных. И Если су- 
сіды, а особенно мы руснакы уживали да- 
коли на означен= поляков назвы „ляхы” то 
лем в значеню ворожом, недоброжелательном, 
иначе говорячи прозывали поляков ляхами. 

Тож виходит отче-исторык, што аргументы 
ваши лем так на ‘перший погляд трафны, 
но в річи самой фалшивы и без научного 
основаня. 

Бо длячого то баварцы, стырийцы и пру- 
сакы не перестают себе звати німцами 
(дайтше) и не выдумуют нации баварской, 
стырийской, пруской? 

Длячого польскы мазуры або кашубы не 
оставляют своєй прадідной назвы и не гля- 
дают новой? 

Длячого то они не такы поступовы як на- 
ши украинцы? 

А ци имя, взглядно назва якогоси народа 
то так як капелюх, порткы або сердак, кот- 
рый можна зміняти стосовно до моды 
и поступа? 

Преця имя народне звязане так тісно сда- 
ным народом, як душа с тілом. Як не можна 


души отлучити от тіла и всадити якуси. 


нову душу в тото само тіло, так не можна 
покыдати народного имени, освяченого кро- 
вю и трудом десяток поколіоь наших пред- 
ков, а глядати новой назвы. 

Старали ся німцы и медже поляками найти 
отступников и готовили ся на Шлеску сотво- 
рити нацию шлезаков, а над балтийскым 
морем сотворити нацию мазурску. 

Нашли уж и медже поляками редакторов 
для шлезацкых и мазурскых газет, нашли ся 
тоже и німецкы учены, котрь почали уже 
творити историю для тых новых нации, лем 
на счастє медже самыма шлезаками и мазу- 
рами барз мало нашло ся такых, котрым 
сподобала ся тота нова мода, тот модерный 
„поступ” и не захотіли они міняти свого 
национального имени и орудЕм 
в руках німецкой интрыгы. 


ставати 


БОСЬКО — ПОВІТ САНОК. 


Радуй ся и величай душо Величкы! Ра- 
дуй ся душо украинска! Довершуєте Укра- 
ины на крови и смертельных жертвах 
своих братов. Не досыть вам жертв 
Талергофа и світовой войны, воюєте дальше 
терором, злобом, саботажами, мордам 
и угрозом заганяте до свого украинского 
табора. 

Примір того дают поди с громады Босько 
пов. сяноцквго. До часу, коли был парохом 
в Боську пок. о. Вишневскый, была медже 
народом згода. Перед килькома роками 
пришел до нас о. кат. Головач, пак о. Са- 
льо, а по нем о. Величко и начала ся 
робота украинизации села; С проповідаль- 
ниц выпали ся слова про Украину. Кажда 
неді.:я приносила вірным ріжны байкы 
в роді такых, же Христос пришол медже 
украинцов, же апостолы голосили слово 
Боже украинцам, же Володимір Великый, 
ккязь украинскый крестил украинцов в Дні- 
пр! и много, много инших, от котрых уха 
пухнут. 

Поза перквом ігомосці наганяли до свого 
табора через гостинкы для селян в своей 
хаті, через свячену воду, коляду, а найболь- 
ше черз своих наганячей, котры за чарку 
горілкы и картофляны шныцлі ишли в село 
дурити. И довели людей до звады, биткы 
и авантур, котры не устают в селі. 

Дня 2 лютого устроили наши люды про- 
сфору в прыватном поміщеню. Ест в селі 
дом с сальом, выбудованый за громадскы 
гроши, але там не нашло ся місце для 
„кацапів”. Комитет попросил о. Величку 
о посвяченё просфоры, але тот отвітил 
у себе в хаті, а потом в церкви, же не 
приде, бо там буде авантура, ци непорозум- 
лене. (Интересно, откаль вы отче уж пере- 
дом знали, што там буде непорозумлен?!) 


На просфору пришло понад 100 гостей. 
Просфору посвятил о. Професор Секежин- 
скый с Сянока. Интелигенции явило ся 
около 20 и всьо отбывало ся красно. Про- 
мовляло много гостей; співали коляды и рус- 
кы пісні, Аж о год. 3-ой начали метати ка- 
менями (передом метали піском в окна) до 
хаты, и співати: „не пора москалеви и ляхови 
служити“, хотячи тым спровоковати авантуру. 
До авантуристов вышли члены комитета иза- 
возвали их до заперестаня авантуры. Втот- 
час авантуристы шмарили ся на комитетовых 
и побили тяжко 66-літного Василия Романа 
и єго сына, В авантурі принимали участь 
громадскы радны: Антоний ТепЯый, Нико- 
лай Теплый и килькох другых. 


Тә сут результаты украинской роботы 
украинскых священников, котры уж от ді- 
тины вщеплюют людям ненависть. Повысше 
описаный случай нехай буде для наших цер- 
ковных властей доказом ширеня християн- 


ской любви через украинскых священников, 
а для наших людей науком и пересторогом 
перед того рода священниками, котры тепер 
увіряют всіх, же в Талергофі сідили укра- 
инцы, а як, не дай Бог, вспыхнула бы вой- 
на, то напевно выдадут неодного на шибе- 
ницу и неоден застогне и неодна мати 
и родина заплаче! 


Сусід, 


Сто. 4. 


Што чути в світі. 


Вашингтон: Презыдент Рузвельт переслал 
——.->.=.-.-.... 


до презыдента Аргентыны писмо, в котром 
пропонує скликати конференцию всіх 
амерыканскых держав. Ціль той конферен- 
ции має быти обезпечен= мира медже аме- 
рыканскыма республиками, 


Ню-Йорк. Амерыканске 
рішило депортовати со Сполученых Держав 
Полн. Амерыкы всіх чуджих граждан, кот- 
рых засудили амерыканскы сулы на кару 
понад 10 літ тюрмы. Такым способом Евро- 
па достане прекрасный подарунок, зложе- 
ный с перешло 509 преступников. Преступни- 
ков перевезе ся на нарочном кораблі, 
котрый буде обїзджати поодынокы державы 
и высаджати на сушу их граждан. Кора- 
бель буде експортованый через корабель 
торпедовый. 


выбудовати 2 новы Гокеаничны великаны 
о вмістимости 100.000 тонн каждый с по- 
міщенєм на 10.000 людей. (Дотеперешный 
найбольший корабель пасажерскый „Кеен 
Мери” має 72.000 тонн). Пароход тот дол- 
жины 875 метров, ширины 43 метры, має 
плынути со скоростьом 70 км. на годину 
и має коштовати по 50 милионов доляров 
каждый. Пароходы будут мати лем одну 
клясу, притом кошты переізда будут выно- 
сити 50 до 60: дол. без удержаня. Паса- 
жеры будут могли істи в нарочных рестав- 
рациях по доступных цінах. 


Вашингтон: Сенатор Бораг с републикан- 


ской партии принял кандыдатуру на (презы- 
дента Сполученых Держав Полноч. Амерыкы. 


Білград: В югославском парляменті дошло 


в часі буджетной дебаты до биткы. На чле- 
нов правительственной партии шмарили ся 
послы опозыции и начали битку. Одного 
посла ранили. Засідан= парлямента отло- 
жено на тыждень. 


Парыж: Англия має выступити в Римі 
с новым предложенєм мира в конфликті 
италиянско-абисынском. Если Италия не 
згодит ся на пертрактации, то Англия рі- 
шит ся старати о ухвалу Лигы Народов, 
уповажняючу ю до актывного выступленя 
против Италии в обороні Абисынии. 


Асмара: Италиянскы газеты подают, же 
—ы 

их войска отнесли велику побіду коло Ма- 
‚ кале. С 80 тысяч абисынскых войск 30 ты- 
сяч находит ся в нелад!. Гора Арадам опа- 
нована. Абисынскы втраты великы. 20 ты- 
сяч люда утратило бо=способность. Втраты 
италиянскы мают выносити около 409 уби- 
тых и 500 раненых. Абисынцы 12 раз по- 
рывали ся до агакы. В часі боя италиян: 
сяы летчикы безперерывно бомбардовали 


ворога. 


Ница: Король румунскый Кароль, жию- 
нй 
чий тепер в Ницы заявил, же без взгляда 
на тото, што ся стане, армия румунска най- 
де ся все на стороні армии француской. 


Прага: В часі буджетной дыскусии в чес- 


ком Сеймі референт, посол Ремеш ствер- 
дил, же за час 5-ох літ т. &. от 1930 до 1935 


Газету выдає и редагує Комитет. 


правительство 


ЛЕМКО 


буджетный дефицыт выносит 
100 милионов корон ческых. 


6 милиярдов 


Наміреном подорожом Литвинова до Токио 
———ы—ы__—_- 


То- 
Совіты, як 


интересуют ся живо вс! сытовы газеты. 
та подорож Ест знаком, же так 


`и Япония не хотят допустити до выбуху вой- 


ны совітско-японской. 


Харбин: Медже войсками внішной Мон- 
голии и мандзурско-японскыма дошло знова 
до конфликта. Монгольскы войска заатако- 
вали на самоходах панцерных отділы ‚ япон- 
ско`манджурскы, але по парогодинной бор- 


бі мусіли отступити. 


Берлин: На штреці Берлин-Гамбург от- 
была ся пробна ізда електрычного поїзда, 
зложеного с трох вагонов. Поізд осягнул 
скорость 205 км. на годину. 


Мадрыт: В Испании отбыли ся выборы, 


котры принесли рішительну побіду лівой 
партии, во главі котрой стоит бывший пре- 
миєр Азана. Его вычисляют уж тепер, яко 
будучого шефа правительства. 


выбухла революция. Презы- 
дент Парагвая, Ауаля утек со столицы. Ре- 
волюция повстала в армии. 4,000 здемоби- 
лизованых вояков по войні с Боливиом 
обалило правительство. Войска вірны 
правительству поддали ся революционерам. 
Революционеры опановали столицу Параг- 
вая Асунсион. Презыдент Ауаля зрек ся 
презыдентуры и. революционеры прирекли 
Ему, же не стане ся єму нич злого. 


бөФфФ 


| Вісти с кряю. 


В Парагваю 


Министер заграничных діл 


Варшава: 


г-н Бек выіде в найблизшом часі на запро- 
шенє бельгийского правительства с офи- 
цияльном визытом до Брукселі. Визыта 
тота має послідовати 2-го марта. 


Варшава: П. Презыдент Р. П. помиловал 
бывшого посла Д-ра Прагера, котрый был 
засудженый на кару ареста в процесі 


Брестком. 


Варшава: Драматычна сцена росограла 


ся в тых днях в Пущі Біловеской. На спро- 


вадженого до пущи со Швеции росплодо- 
вого жубра, котрого куплено за 100 тысячей 


За редакцию отпев!дат: Гарас Громосяк. 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 
ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 
НЕХАЙ ЯКНАЙСКОРШЕ 


заасекурує 
в асекурацийном Товаристві 


Аита | Краковсно 


во ЛЬВОВІ 


Асекурацию принимают на щлой Лемковщин! 
представител!: гг. Осиф Яновицкый — Крыница-Село и Ми- 
хаил Перелом — Сянок. 


ч, 8 (521. 


злотых, шмарил ся старый жубр. Он пере- 
рвал огородженє с грубых бельок и начала 
ся страшна борба, котра тревала 11 годин. 
Не помогли струи студеной воды, котром 
зливано роз‘юшены звіры, не помогло стра- 
шенє огнем Аж острый запах запаленой 
сіркы росогнал воюючих быков. Новый 
жубр Ест сильно пораненый. 


Варшава: 


мечи 


Премиєр прускый Геринг при- 
1хал до Польщи на 
Пущи. 


ловы до Біловеской 
Варшава: Новсименованый посол Чехо- 


словакии Д-р Юрий Слявик приіхал до Вар- 
шавы дня 17.11. 


Фабрыкы гумовых выробов обчислили, же 
А ааа аА ААДА 


в послідном році продано т, зв. народного 
обутя, купованого через сельске населен 
о 40 00 меньше, як в ноці ‘попередном. 

Министер німецкый, Д-р Франк по отбы- 
тых официяльных ловах похал до Кракова 
и Закопаного. 


Власти воєводства шлеского 
приступили до ликвидации тайной ‘организа- 
ции німецкой, котра от пару місяцов роз- 
вивала противзаконну діятельность на Го- 
ришыом Шлеску. 


Катовицы: 
аач 


Алат зеет 
В неділю, дня 1. марта 1936 о год. 9-гой 
— ото 


отбуде ся 
в Андреєвці в салі читальні 


Обще Собранє 


ЧЛЕНОВ ЧИТАЛЬНІ; 


на котре дооколичну интелигенцию 
и всіх рускых людей запрашат 


Виділ читальні. 


Вазжне для нас вах 


В понеділок дня 3 марта о год 19. 
в дому г-на Евстахия Милянича в. Му- 


шин! на рынку отбуде ся 
основатепьне собранЕ 


ГУРТОВНОГО КООПЕРАТЫВА 


для сел положеных вокруг Мушины. 


Просит ся всіх войтов, солтысов, скле- ` 

паров и свідомых людей прибыти чис- 

ленно на тото собрганє. Реферат о ко- 

операции выголосит г-н Яновицкый 
с Крыницы. 


ся 

Типография „Пржишлесць” в Крыниці, 


